భూపాలపల్లి (పట్టణం)
2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల ఏర్పాటులో భాగంగా వరంగల్ జిల్లాకు చెందిన 16 మండలాలు, కరీంనగర్ జిల్లాలకు చెందిన 5 మండలాలు కలిపి (1+20) ఇరవైఒక్క మండలాలతో జయశంకర్ (భూపాలపల్లి) నూతన జిల్లాగా ప్రకటించి, జిల్లా పరిపాలనా కేంద్రంగా భూపాలపల్లి ఉండేలాగున ది.11.10.2016 నుండి అమలులోకి తెస్తూ ప్రభుత్వం ఉత్తర్వులు జారీ చేసింది..
మండలం
పంచాయతీ రాజ్ వ్యవస్థలోని కొన్ని మౌలిక రాజస్థ ప్రాంత విభాగమైన పంచాయతి లేదా గ్రామ పంచాయతీలను కలిపి ఒక మండలంగా, పట్టణ ప్రాంతపు జిల్లాని కొన్ని మండలాలుగా విభజించారు. రాష్ట్రంలో ఇలాంటి మండలాలు 1124 మండలాలు గలవు. మండల భూమి, ఆదాయ పరిపాలన తహసీల్దారునిర్వహిస్తారు. ఈ స్థాయిలో స్థానిక పరిపాలనా వ్యవస్థ మండల పరిషత్. జిల్లాలో కొన్ని మండలాలను కలిపి రెవెన్యూ డివిజన్గా ఏర్పరిచారు. కొత్తగా25 అర్బన్ మండలాలను ఏర్పాటు చేయబోతున్నట్లు ప్రభుత్వం 18.3.2013 న ప్రకటించింది.అవి: విశాఖ-2, విశాఖ-3, విజయవాడ-2, విజయవాడ-3, తెనాలి, గుంటూరు, నెల్లూరు, కరీంనగర్, నిజామాబాద్, మహబూబ్‌నగర్, తిరుపతి, చిత్తూరు, అనంతపురం, విజయనగరం, శ్రీకాకుళం, రాజమండ్రి, ఏలూరు, ఒంగోలు, కడప, కర్నూలు, ఖమ్మం, వరంగల్-2, ఆదిలాబాద్, నల్లగొండ, రంగారెడ్డి అర్బన్ మండలాలు